கேள்வி: கோலாலம்பூர் தொடருந்து நிலையம் - முதல் நிலையம் குறித்து விரிவாக சொல்லுங்கள்.
பதில்: தற்போதைய கோலாலம்பூர் தொடருந்து நிலையம் கட்டப்படுவதற்கு முன்பு, ஏற்கனவே அந்தப் பகுதியில் இரண்டு நிலையங்கள் செயல்பட்டு வந்தன. கோலாலம்பூரில் பிரித்தானிய உயர் ஆணையரின் குடியிருப்புக்கு (''Residence of British High Commissioner'') அருகாமையில் அந்த முதல் தொடருந்து நிலையம் இருந்ததால் அந்த நிலையம், உயர் ஆணையர் நிலையம் (''Resident Station'') எனும் செல்லப்பெயர் பெற்று இருந்தது. தற்போது கோலாலம்பூரில் இருக்கும் சிலாங்கூர் கிளப் (''Royal Selangor Club'') எனும் சிலாங்கூர் மகிழ்மன்றத்திற்கு எதிர்ப்புறத்தில் அந்த முதல் நிலையம் அமைந்து இருந்தது. அந்த இடம் தற்போது டாத்தாரான் மெர்டேக்கா (''Dataran Merdeka'') என்று அழைக்கப்படுகிறது. அந்த முதல் நிலையம் 1986 செப்டம்பர் 22-இல் அதிகாரப்பூர்வமாக திறக்கப்பட்டது.